السلام عليكم ورحمة الله وبركاته  ازيك يا رهومه  انا اول مره ازورك  على فكره انا عندى حلم قديم شويه  بس معلق فى دماغى اوى ونفسى تفسريهولى  بصى يا ستى  انا والدى متوفى من حوالى سنتين ونص  وانا حلمت الحلم ده بعد ما توفى بكذا شهر مش فاكره اوى  حلمت انى بزور القبور ولقيت قبر ابى مفتوح  فدخلت اول ما دخلت القبر لقيت فى جثث مرميه فى الارض من غير حتى كفن دخلت جوه شويه لقيت ابى يرقض فى مكان زى ما يكون مصطبه مرتفعه يعنى كده توصل لكتفى وانا واقفه تقريبا ولقيت فوقيه مصباح مضىء وكمان ببص وانا واقفه جانبه لقيت القبر واسع جدا وكان وملفوف فى الكفن بس رأيت وجه شبه متحلل مش اوى يعنى بعد كده قلت انا لازم اخرج احسن فى حد قال ان وجودنا غلط على الاموات فخرجت بسرعه  وتقريبا صحيت على صوت الفجر  وعلى فكره انا حلمت له احلام تانيه كتير جميله مثلا وباختصار لانى مش فكراه اوى حلمت اننا فى يوم القيامه وكلنا بنقول الباب اللى هندخل منه للاخره ضيق اوى بس هو قال لا دا واسع فعلا دخل منه بسهوله وفعلا كان واسع  وقبل كده بردواحلمت مش فاكره منه غير انه كان عليه زى ما تكون نجمه منوره وخدنى ورحنا عند ايه عباره عن ضوء